แนวโน้มดัชนีเช้าปรับฐานต่อ
นักวิเคราะห์คาดตลาดหุ้นไทยเช้านี้ปรับฐานต่อหลังจีนปรับลดเป้าหมายจีดีพี-กังวลเศรษฐกิจยุโรป
6 มี.ค. 2555

นักวิเคราะห์คาดตลาดหุ้นไทยเช้านี้ปรับฐานต่อหลังจีนปรับลดเป้าหมายจีดีพี-กังวลเศรษฐกิจยุโรป
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะมีการปรับฐานต่อ จากแรงกดดันที่รัฐบาลจีนได้ปรับลดเป้าหมายการเติบโตของผลิตภัณฑ์มวลรวมภายในประเทศ (จีดีพี) ปี 2555 ลงมาอยู่ที่ระดับ 7.5% จากเป้าหมายเดิมที่ 8% ประกอบกับตลาดฯยังมีความกังวลเรื่องวิกฤตเศรษฐกิจในยูโรโซน 
ปัจจัยทั้ง 2 น่าจะทำให้ค่าเงินดอลลาร์สหรัฐฯแข็งค่าขึ้น และส่งผลให้ Fund flow ของนักลงทุนต่างชาติชะลอตัวลง  พร้อมให้แนวรับ 1,146 จุด แนวต้าน 1,173 จุด